На основу Решења Привредног суда у Нишу о отварању стечајног поступка Посл. бр. 3 Ст. 47/2018 од 15.10.2018. године, Решења Посл. бр. 10 Ст. 47/2018 од 10.02.2020. године, којим се именује стечајни управник и Решења Посл. бр. 3 Ст. 47/2018 од 24.12.2018. године, којим се стечајни поступак наставља банкротством, а у складу са чланoвима 131, 132. и 133. Закона о стечају („Службени гласник РС“, бр. 104/2009, 99/2011 – др. закон, 71/2012 – одлука УС, 83/2014, 113/2017 и 44/2018) и Националним стандардом број 5 – Националним стандардом о начину и поступку уновчења имовине стечајног дужника („*Службени гласник РС“ број 62/2018*), стечајни управник стечајног дужника:

МД ГРАДЊА ИНЖЕЊЕРИНГ ТРАНСПОРТ Д.О.О. НИШ – У СТЕЧАЈУ

 Ниш, Цара Душана број 54, ПЦ Душанов базар, спрат 1, локал 119, МБ: 20086319, ПИБ: 104184781

**ОГЛАШАВА**

 **продају непокретне имовине стечајног дужника јавним надметањем**

**(друго јавно надметање)**

**Предмет продаје: Имовинска целина број 1** којасадржи следећу непокретну имовину стечајног дужника:

* Неукњижени објекат - Портирница на КП 2122 КО Мезграја, бруто пов. 12 м2.
* Неукњижени објекат - Помоћна зграда на КП 2122 КО Мезграја, бруто пов. 25 м2.
* Неукњижени објекат - Хала са надстрешницом на КП 2122, 2124, 2127, 2128 КО Мезграја, бруто пов. 2880 м2.
* Неукњижени објекат - Управна зграда на КП 2124, 2128 КО Мезграја, бруто пов. 40 м2.
* Неукњижени објекат - Боксови за агрегат на КП 2124 КО Мезграја, бруто пов. 5 боксова по 30 м2, укупно 150 м2.
* Неукњижени објекат - Надстрешница на КП 2123, 2124 КО Мезграја, бруто пов. 170 м2.
* Неукњижени објекат - Санитарни чвор КП 2122 КО Мезграја, бруто пов. 85 м2.
* Инфраструктура, платои, ограда, бунар, темељи на КП: 2122, 2123, 2124, 2127 и 2128 КО Мезграја, бруто пов. 4500 м2.
* Земљиште, потес, улица: Тршевине, укупне површине 14.823 м2 и то:
* на КП 2122 КО Мезграја површине 34.94 ар.м2;
* на КП 2123 КО Мезграја површине 27.94 ар.м2;
* на КП 2124 КО Мезграја површине 36.28 ар.м2;
* на КП 2127 КО Мезграја површине 7.08 ар.м2;
* на КП 2128 КО Мезграја површине 41.99 ар.м2;

све уписано у лист непокретности број 702 КО Мезграја, све својина приватна, обим удела 1/1.

Наведена имовина која је предмет продаје има производно – складишну намену.

**Процењена вредност имовине из имовинске целине број 1 износи 60.865.908,18 динара.**

**Почетна цена на другом јавном надметању за имовинску целину број 1 износи 12.173.181,64 динара ( 20% процењене вредности).**

**Депозит за учествовање на другом јавном надметању за имовинску целину број 1 износи 12.173.181,64 динара.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 150.000,00 динара + ПДВ, укупно 180.000,00 динара за имовинску целину број 1 и који преузму продајну документацију. Профактура се може преузети сваког радног дана у периоду од 09 до 13 часова у просторијама стечајног управника у Нишу ул. Цара Душана број 54, ПЦ Душанов базар, спрат 1, локал 119, уз обавезну најаву стечајном управнику или писаним захтевом на адресу електронске поште: unovcenje@gmail.com. Рок за преузимање профактуре и откуп продајне документације је 18.02.2022. године до 13:00 часова. Продајна документација се, по добијању профактуре и извршене уплате, може преузети у просторијама стечајног управника у Нишу ул. Цара Душана број 54, ПЦ Душанов базар, спрат 1, локал 119;
2. уплате депозит на текући рачун стечајног дужника бр: **265-4010310004545-91** код Raiffeisen banka A.D.- Beograd, или положе неопозиву првокласну банкарску гаранцију наплативу на први позив, најкасније до 22.02.2022. године. У случају да се као депозит положи првокласна банкарска гаранција, оригинал се мора доставити искључиво лично стечајном управнику. Стечајни управник ће по пријему извршити проверу банкарске гаранције. Банкарска гаранција мора имати рок важења до 23.05.2022. године. Доказ о полагању депозита заинтересовани купци достављају стечајном управнику најкасније на регистрацији за јавно надметање;
3. потпишу изјаву о губитку права на повраћај депозита, односно о сагласности да ће банкарска гаранција бити наплаћена, у прописаним случајевима. Изјава чини саставни део продајне документације;
4. се региструју као учесник на јавном надметању.

Имовина из имовинске целине 1 се купује у виђеном стању и може се разгледати у Мезграји код Ниша, потес: Тршевине, након откупа продајне документације, сваким радним даном од 9:00 до 13:00 часова, а најкасније до 18.02.2022. године уз претходну најаву стечајном управнику најмање један дан пре разгледања.

Након уплате депозита, а најкасније 22.02.2022. године, потенцијални купци, ради правовремене евиденције, морају предати стечајном управнику: 1. Попуњен образац пријаве за учешће на јавном надметању, 2. Доказ о уплати депозита или копију банкарске гаранције, 3. Потписану изјаву о губитку права на повраћај депозита, 4. Извод из регистра привредних субјеката или решење о упису у Регистар привредних субјеката, 5. Оверен ОП образац (ако се као потенцијални купац пријављује правно лице), 6. Овлашћење за заступање оверено код нотара, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 22.02.2022. године у 11:00 часова на следећој адреси: Цара Душана број 54, ПЦ Душанов базар, спрат 1, локал 119, Ниш.**

**Регистрација учесника почиње један сат пре почетка јавног надметања, а завршава се 10 минута пре почетка јавног надметања, односно у периоду од 10:00 до 10:50 часова, на истој адреси.**

Стечајни управник спроводи јавно надметање тако што:

1. Региструје лица која имају право учешћа на јавном надметању (имају овлашћења оверена код нотара или су лично присутни);
2. Отвара јавно надметање упознајући учеснике са правилима надметања;
3. Оглашава имовину која се нуди на продају и оглашава почетну цену;
4. Позива учеснике да прихвате почетну цену и сваку наредну цену према унапред предвиђеном увећању цене,
5. Одржава ред на јавном надметању;
6. Проглашава за купца учесника који је прихватио највишу понуђену цену;
7. Потписује записник.

**Почетна цена на другом јавном надметању је 20% процењене вредности. Уколико је понуђена цена на јавном надметању најмање 50% процењене вредности комисија за продају и стечајни управник ће Записником одмах прогласити купца, а уколико је понуђена цена нижа од 50% од процењене вредности, стечајни управник ће затражити сагласност Одбора поверилаца и сагласност разлучног повериоца. Уколико Одбор поверилаца, односно разлучни поверилац у року од 15 дана од дана пријема захтева, стечајном управнику не доставе наведену сагласност, стечајни управник ће продају прогласити неуспешном.**

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 15 дана од дана потписивања купопродајног уговора.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, губи право на повраћај депозита, а за купца се проглашава други најбољи понуђач који у том случају има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана завршетка јавног надметања. Уплатилац депозита губи право на повраћај депозита у складу са Изјавом о губитку права на повраћај депозита**.**

Стечајни дужник је у систему ПДВ-а. Порезе и трошкове, који произлазе из закљученог купопродајног уговора, укључујући и трошкове на име сачињавања односно овере уговора, у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

**Напомена**: Стечајни управник напомиње да су сви учесници дужни да се у току целог поступка продаје јавним надметањем придржавају свих епидемиолошких мера прописаних одлукама Кризног штаба Владе Републике Србије те, уколико то буде било неопходно, јавно надметање ће се спровести истог дана на другој адреси о чему ће потенцијални купци бити обавештени приликом регистрације учесника.

Стечајни управник: Раица Милићевић, адреса: Ниш, ул. Цара Душана број 54, ПЦ Душанов базар, спрат 1, локал 119, електронска пошта: unovcenje@gmail.com, контакт телефон: 063/456-320.